Hallur Hansson

Hallur Hansson (føddur 8. juli 1992) er føroyskur fótbóltsleikari, miðvallaleikari, sum í spælir við danska Superliga-felagnum Vejle Boldklub og føroyska landsliðnum.

Lívsleið innan fótbólt
Frá mars 2014 til sesongin endaði í oktober 2014 spældi hann við Víkingi, ið vann finaluna um Løgmanssteypið og gjørdist nummar trý í bestu føroysku fótbóltsdeildini. Frá 2012 til januar 2014 spældi hann við danska superligaliðnum AaB, fyrsta hálva árið var hann lántur frá HB,, men hin 29. januar 2013 gjørdi hann 1½ ára sáttmála við AaB, sáttmálin skuldi vara til 30. juni 2014, men var uppsagdur síðst í januar 2014. Hallur hevði leikt 5 dystir fyri superliga liðið hjá AaB, tá sáttmálin varð undirskrivaður.Fodbold.aabsport.dk Ny AaB-aftale til Hallur Hansson 

 Lívsleið 
 Feløg 
Hallur búði í Vági í nøkur ár sum barn, og spældi tá við VB og seinni við samanlagda felagnum VB/Sumba. Í 2008 spældi hann við HB og so flutti hann til Aberdeen, har hann spældi fótbólt til 2011, fyrst við ungdómsliðnum hjá Aberdeen FC og síðan spældi hann ein dyst við besta liðnum hjá Aberdeen FC.

Hin 29. januar 2013 gjørdi hann sáttmála á hálvtannað ár við danska Superliga-felagið AaB, eftir at hava spælt fyri felagið í eitt hálvt ár, útlántur frá HB. Hann spældi seks dystir fyri besta liðið hjá AaB. Hin 31. januar 2014 kunngjørdi AaB, at tey ikki longur høvdu sáttmála við Hall Hansson.fodbold.aabsport.dk, AaB ophæver Hallur Hanssons kontrakt Í februar 2014 undirskrivaði hann sáttmála við Víking.

Seinni sama árið gjørdi hann sáttmála við danska 1. deild felagið Vendsyssel FF. http://vendsysselff.dk/nyheder?id=1412

Hin 17. juni 2016 gjørdi hann tvey ára sáttmála við danska Superliga felagið AC Horsens. Eftir fimm ár í felagnum blivur partarnir samdir um at enda samstarvið.AC Horsens ophæver med Hallur Hansson, bold.dk, 24 July 2021 Í oktober 2021 undirskrivaði hann sáttmála við danska superligafelagið Vejle Boldklub. 

 Landslið 
Hallur hevur higartil (14. oktober 2021) spælt 64 dystir við føroyska A-landsliðnum og skorað fimm mál. Hann hevur eisini spælt fleiri dystir við føroysku U21, U19, U17 og U15 landsliðunum. Hann spældi sín fyrsta A-landsdyst móti Íslandi, tað var ein vinardystur. Næsta dystin spældi hann móti Týsklandi, tann dystin vunnu týskarar 3-0. UEFA.com, Brazil 2014, FIFA World Cup, Qualifying round (Group C) - 07/09/2012 - 20:45CET (20:45 local time) - Hannover Arena - Hannover

Hin 11. oktober 2013 skoraði Hallur sítt fyrsta mál fyri føroyska A-landsliðið. Tað var í heimdystinum móti Kazakstan, sum var HM 2014 kvalifikasjónsdystur, tað var tann nýggjundi landsdystur hansara. Dysturin endaði 1-1 og harvið fekk Føroyar sítt fyrsta stig í kappingini. Málið hjá Hallur var eitt langskot, sum hann skeyt uttanfyri 16-meturin, bólturin fór upp í vinstra horn.

Altjóða mál
Málskoring og úrslit vísa málini hjá Føroyum fyrst.
 #  Dagur  Vøllur  Mótstøðulið  Málskoring  Úrslit  Kapping 1.  11. oktober 2013  Tórsvøllur, Tórshavn, Føroyar    1–0  1–1  HM í fótbólti 2014 2.  19. november 2013  Ta' Qali National Stadium, Ta' Qali, Malta    1–3  2–3  Vinadystur  3.  1. marts 2014  Victoria Stadium, Gibraltar    3–1  4–1  Vinadystur  4.  13. juni 2015  Tórsvøllur, Tórshavn, Føroyar    1–0  2–1  EM fótbóltur 2016, kvalifisering 

 Keldur 

 Slóðir úteftir 

Hallur Hansson á FaroeSoccer.com

Bólkur:HB leikarar
Bólkur:Víkinga leikarar
Bólkur:Føðingar í 1992
Bólkur:Føroyskir landsliðsleikarar
Bólkur:Havnafólk
Bólkur:Vágbingar